钦定古今图书集成/理学汇编/文学典/第027卷 > 俞益期
## 钦定古今图书集成/理学汇编/文学典/第027卷 > 俞益期

按南昌郡乘益期，豫章人，性气刚直，不下曲俗，容身
无所远适。交州，《与豫章太守韩康伯书》曰：“惟槟榔树
最南游之奇观，子既非常，木亦特异。”余在交州时度
之，大者三围，高者九丈馀，叶聚木端，房栖叶下，华秀
房中，子结房外，其擢穗似黍，其缀实似谷，其皮似桐
而厚，其节似竹而概，其中空，其外劲，其屈如覆虹，其
“伸如缒绳，本不大，未不小，上不倾，下不斜，调直亭亭，
千百若一。步其林则寥廓，庇其荫则萧条，信可以长
吟，可以远想矣。但性不耐霜，不得北植，必当遐立海
南，辽然万里，不遇长者之目，自令人恨深。”又到《飞鸟
有作》，谓“此鸟其背青，其肠赤，丹心外露，鸣清未达，终
日归飞。飞不十千，路由万里，何由归哉？”盖寄况也。著
《交州笺》，传于世。